Foto: RIA» Novosti» Odessa oblasti sobiq gubernatori va Gruziya sobiq prezidenti Mixail Saakashvili Ukrainaga qaytishi uchun o‘z shartini aytdi. Bu haqda u «Rustavi 2»ga bergan intervyusida ma’lum qilgan. Uning so‘zlariga ko‘ra, Ukrainada inqilob sodir bo‘ldi. Saakashvilining bildirishicha, agar Vladimir Zelenskiy saylovlar ikkinchi turida g‘alaba qozonadigan bo‘lsa, Ukrainaga qaytib keladi. Shu bilan birga, u yuqori siyosiy lavozimlardan birini egallashni rejalashtirmayotganiga aniqlik kiritdi. Bundan oldin, Saakashvili bo‘yinbog‘ chaynash voqeasiga oydinlik kiritgandi.